Deus Fagus - Biquipedia, a enziclopedia libre

# Deus Fagus

### De Biquipedia

Deus Fagus ye o dios de o Fayo, u a dibinizazión de o numen de l'árbol. Iste árbol estió muito importán pa la economía de os montañeses, porque da fusta (que s'aprofitaba muito en o periodo román) y porque o fruito ye comestible.

Se conoxe por inscripzions d'epoca romana que bi ha en altars conmemoratibos de Bigorra y Comenche, en alfabeto latín.

A más gran parte de as estelas dedicatas a este dios s'han trobato arredol de os lugars de Générest y Tibirán (Altos Perinés). Con as inscripzions bi ha fuellas y esbasticas grabatas.

O nome de o dios ye latinizato, pero ye posible que a forma en aquitán estase parexita á o latín, que estase Bago, amprato de o zelta. O toponimo Bayona s'interpreta como "O gran fayo" y poderba representar un gran fayo sagrato.

Tamién s'ha quiesto interpretar o toponimo Fago de a Bal d'Ansó á partir d'esta dibinidat.

Categoría: Mitolochías perinencas

##### Views

- Articlo
- Descusión
- Bersión autual

##### Mirar